एसकेएस माइक्रोफाइनेंस का शेयर अपर सर्किट पर  
माइक्रोफाइनेंस कंपनी एसकेएस माइक्रोफाइनेंस का शेयर गुरुवार को शुरआती कारोबार में लगभग 20 प्रतिशत उछलकर अपर सर्किट को छू गया।
माइक्रोफाइनेंस कंपनी एसकेएस माइक्रोफाइनेंस का शेयर गुरुवार को शुरआती कारोबार में लगभग 20 प्रतिशत उछलकर अपर सर्किट को छू गया। विश्लेषकों का कहना है कि सरकार द्वारा लघु वित्त पोषण क्षेत्र के नियमन के लिए नए विधेयक का मसौदा जारी किए जाने के कारण ऐसा हुआ।  बीएसई में कंपनी का शेयर सुबह 333.50 पर कमजोर खुला, लेकिन शीघ्र ही बुधवार के बंद स्तर की तुलना में 20 प्रतिशत उछलते हुए 411 रुपये की ऊंचाई को छू गया।  एनएसई में भी कंपनी के शेयर में उछाल देखने को मिला। सरकार ने लघु वित्तपोषण क्षेत्र (विकास एवं नियमन) विधेयक, 2011 का मसौदा बुधवार को जारी किया है।